SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta v prvi obravnavi o sprejetju Sklepa Evropskega parlamenta in Sveta glede zagotavljanja makrofinančne pomoči Kirgiški republiki /* COM/2013/0699 final - 2011/0458 (COD) */





2011/0458 (COD) SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta v prvi obravnavi o sprejetju Sklepa Evropskega parlamenta in Sveta glede zagotavljanja makrofinančne pomoči Kirgiški republiki 1. Ozadje Datum predložitve predloga Evropskemu parlamentu in Svetu (dokument COM(2011) 925 final – 2011/0458(COD): || 20. december 2011 Datum mnenja Odbora regij: || Ni relevantno Datum stališča Evropskega parlamenta, prva obravnava: || 11. december 2012 Datum predložitve spremenjenega predloga: || Ni relevantno Datum stališča Sveta, prva obravnava: || 23. september 2013. 2. Cilj predloga Komisije Predlog je nastal na podlagi srečanja donatorjev na visoki ravni z dne 27. julija 2010, na katerem je mednarodna skupnost obljubila podporo demokratični tranziciji v Kirgiški republiki v obdobju po tragičnem medetničnem nasilju v začetku leta 2010. Cilji predlagane makrofinančne pomoči so: · prispevek h kritju trenutne visoke preostale vrzeli v zunanjem financiranju Kirgiške republike; · podpora programu makroekonomske in strukturne reforme, o katerem se je Kirgiška vlada dogovorila z mednarodno skupnostjo donatorjev; · prispevek k ohranjanju gospodarske stabilnosti države v tem kritičnem obdobju z namenom pomagati demokraciji naklonjeni oblasti pri preprečevanju ponovnega izbruha medetničnega nasilja. Natančneje bo pomoč spodbujala tudi ukrepe za krepitev upravljanja javnih financ (z nadgradnjo obstoječih ukrepov za sektorsko proračunsko pomoč EU), davčno reformo za krepitev fiskalne vzdržnosti in ukrepe za krepitev bančnega sistema. 3. Pripombe k stališču Sveta 3.1. Splošno ozadje predloga Komisije v prvi obravnavi Evropska komisija je na srečanju donatorjev na visoki ravni julija 2010 Kirgiški republiki obljubila do 117,9 milijona EUR pomoči, vključno s kriznimi instrumenti (npr. instrument za stabilnost, humanitarna pomoč) in tematskimi proračunskimi vrsticami. Predlagana makrofinančna pomoč v višini 30 milijonov EUR je bila namenjena večji učinkovitosti navedenih posegov EU z zmanjšanjem kratkoročne finančne ranljivosti te države. Vendar predloga Komisije iz konca leta 2011 več kot leto in pol ni bilo mogoče sprejeti zaradi spora med sozakonodajalcema o izbiri komitološkega postopka pri sprejemanju memoranduma o soglasju, ki vsebuje gospodarske in finančne ukrepe politike, ki jih izvede upravičenka. Svet je vztrajal na (zavezujočemu) postopku pregleda, medtem ko je Parlament vztrajal na (nezavezujočemu) svetovalnemu postopku. Parlament je svoje stališče podal v prvi obravnavi 11. decembra 2012. Navedeni spor je bil dokončno razrešen v okviru spravnega postopka o predlogu sklepa Evropskega parlamenta in Sveta o zagotavljanju nadaljnje makrofinančne pomoči Gruziji. Navedeni sklep je bil sprejet 12. avgusta 2013. Stališče Sveta o predlaganem sklepu za makrofinančno pomoč Kirgiški republiki je bilo sprejeto 23. septembra 2013 (prva obravnava). Spremembe, ki jih je predlagal Svet, so v skladu z izidom trialoga z dne 26. junija 2013, ki jih je potrdil Parlament v dopisu z dne 11. julija 2013. V tem dopisu je predsednik parlamentarnega odbora za mednarodno trgovino navedel, da bo na plenarnem zasedanju Parlamentu predlagal, naj v drugi obravnavi sprejme stališče Sveta brez sprememb. 3.2. Pripombe Komisije Komisija podpira stališče Sveta iz prve obravnave in se strinja predlaganimi spremembami. Komisija izraža zadovoljstvo nad dejstvom, da sta sozakonodajalca po več kot 18-mesečni zamudi končno dosegla potreben dogovor o načrtovanem ukrepu makrofinančne pomoči za Kirgiško republiko. Med obiskom predsednika Kirgiške republike v Bruslju 17. septembra 2013 sta bili ponovno poudarjeni pomembnost in nujnost ukrepa makrofinančne pomoči. 4. Sklepna ugotovitev Komisija podpira stališče Sveta iz prve obravnave in se strinja s spremembami svojega predloga. V celoti bo sodelovala s sozakonodajalcema za zagotovitev sprejetja predloga v Parlamentu v začetku druge obravnave.